18. Forslag til Mobilitetsplan 2021 - 2032 (Åben)
Tidl. politisk behandling
Forventet sagsgang
TM-U, ØK, BY, høring, TM-U, ØK, BY
Lovgrundlag
Lov om offentlige veje
SAGENS INDHOLD
Byrådet skal i denne sag tage stilling til ”Forslag til Mobilitetsplan 2021-32" med henblik på efterfølgende 
offentlig høring i otte uger. 
”Forslag til Mobilitetsplan 2021-32" (herefter Mobilitetsplanen) er udarbejdet med afsæt i de eksisterende 
planer, dvs. Britt Koch 2012-2020, Cykelplan 2015 og Trafiksikkerhedsplan 2014-2017. Mobilitetsplanen og 
den tilhørende miljøscreening er én samlet plan, som indeholder og samler alle temaer indenfor 
transportområdet. Mobilitetsplanen understøtter derudover ”Forslag til Kommuneplan 2021-32”, idet 
indholdet i Mobilitetsplanen konkretiserer og detaljerer arealudlæggene i kommuneplanen. 
Mobilitetsplanen er udarbejdet som en webbaseret plan, der kan tilgås via link: Forslag til Mobilitetsplan 
2021-2032. 
Mobilitetsplanen indeholder en vision om at styrke mobiliteten i [adresse] ved at sikre et velfungerende 
vejnet, øge trafiksikkerheden, samt fremme kollektiv og miljøvenlig transport.
Mobilitetsplanen vil danne grundlag for det fremtidige arbejde med udbygning og tilpasning af vejene. 
Mobilitetsplanen er digital og inddelt i overordnede temaer:

Veje

Trafiksikkerhed

Cykling

Kollektiv trafik og delebiler.
VURDERING
Teknik og Miljø vurderer, at den digitale mobilitetsplan i sin form med en kombination af tekst og 
kortmateriale bedst kan formidle, hvordan Favrskov Kommune fremadrettet arbejder med mobilitet.
I det følgende præsenteres temaernes i Mobilitetsplanen.
Veje
Dette tema indeholder en beskrivelse af nye større vejprojekter, parkering, tilgængelighed og udformning 
af veje ud fra vejklassificering.
Mobilitetsplanen indeholder flere store og dyre vejprojekter, som kræver store anlægsinvesteringer, hvis 
de skal realiseres. Derfor fremlægges et forslag til budgetlægningen for 2022-25 om, at der årligt afsættes 
et beløb i en infrastrukturfond, der kan fungere som opsparing til større projekter. 
Ud over de større vejprojekter er der mindre vejprojekter, som fremgår af det tekniske prioriteringskatalog, 
der indgår i den årlige politiske prioritering af det afsatte budget til mindre vejprojekter.
Byråd
22-06-2021 19:00
For at sikre at kommunens vejnet imødekommer udviklingen og fremtidens trængselsproblemer, anvendes 
en trafikmodel. Trafikmodellen bruges til at beskrive de trafikale effekter af ændringer i vejnettet. Der blev i 
Budget 2020-24 (A-233) afsat 200.000 kr. til opdatering af trafikmodellen.
Trafikmodellen opdateres løbende med nye trafiktællinger. For at afhjælpe udfordringer med kommende 
trængselsproblemer, indeholder Mobilitetsplanen forslag til forbedringer af vejnettet, hvor behovet vurderes 
at være størst. I mobilitetsplanen beskrives endvidere kommunens håndtering af vejstøj og klimatilpasning 
af veje.
Trafiktal og prognoser for 2030 for de planlagte veje kan ses på kortet i bilagsmaterialet. Det er også muligt 
at se de eksisterende offentlige ladestandere på kortet. 
Trafiksikkerhed
Dette tema indeholder mål indenfor trafiksikkerhed, hvor der er fokus på at reducere antallet af alvorlige 
uheld i trafikken frem mod 2030. Det er muligt at se politiregistrerede uheld og anbefalede skoleveje på de 
vedlagte kort. Det vil forventeligt blive muligt at inddrage skadestueregistreret uheld i løbet af 2021. 
Endvidere beskrives forskellige trafiksikkerhedskampagner.
Cykling
Dette tema indeholder forslag til nye eller opgradering af eksisterende cykelstier, samt et overblik over 
eksisterende cykelstier og anbefalede rekreative stier på kort. Derudover indeholder temaet en beskrivelse 
af et nyt supercykelstisamarbejde med Region Midtjylland og andre østjyske kommuner samt tiltaget ”Lån 
en elcykel”. 
Mobilitetsplanen peger på, at der fokuseres på nye cykelstier, der forbinder hovedbyerne, samt en 
opgradering af den mest benyttede eksisterende cykelsti Karina Larsen. Opgraderingen vurderes at 
komme flest cykelpendlere til gavn og sikre den størst mulige trafiksikkerhedsmæssige effekt. Øvrige 
cykelstiprojekter fremgår af det tekniske prioriteringskatalog. 
Kollektiv trafik og delebiler 
Dette tema indeholder bæredygtige transportformer og borgernes muligheder for at transportere sig uden 
egen bil. [adresse] ”Kollektiv trafikplan”, som blev vedtaget af Byrådet 26. maj 2020, 
præsenteres. Formålet med den kollektive trafikplan er at sikre, at byer af samme størrelse har den samme 
minimumsbetjening. Planer om en kommende letbane og alternativet med ”trængselsfri bus” beskrives 
også. Dertil beskrives den eksisterende kollektive trafik med tog, skolebusser og Flextrafik. Endelig nævnes 
tiltag med delebiler og samkørsel.
Mobilitetsplanen vil indenfor dette tema også have fokus på adfærdsregulerende tiltag, som kan få flere 
borgere til at cykle og vælge grønne transportformer, og derved understøtte målsætningerne i Klimaplan 
2025 om CO2 reduktion på transportområdet. 
Mobilitetsplanen er omfattet af miljøvurderingsloven, hvilket betyder, at alle større ændringer skal vurderes 
i forhold til en række miljøforhold.
Teknik- og Miljø vurderer, at Mobilitetsplanen ikke medfører en væsentlig miljøpåvirkning. Derfor er der ikke 
udarbejdet en miljøvurdering. Teknik og Miljø har lagt til grund, at Mobilitetsplanen er et overordnet 
planlægningsdokument, der alene indeholder en række forslag til fx nye veje og forbedring af eksisterende 
trafikforhold. Projekterne skal beskrives og vurderes nærmere, før de kan indgå i en mere detaljeret 
planlægning. I forbindelse med en eventuel realisering af de konkrete projekter i Mobilitetsplanen, vil de 
miljømæssige effekter blive vurderet nærmere
ØKONOMI
Da realiseringen af de foreslåede større vejprojekter i Mobilitetsplanen kræver en betydelig finansiering, 
foreslås det i forbindelse med budgetlægningen for 2022-25, at der oprettes en infrastrukturfond, som kan 
fungere som en opsparing til store infrastrukturprojekter i [adresse]. 
Der har tidligere været afsat midler i budgettet til en infrastrukturfond. Infrastrukturfonden sikrer midler til et 
større vejprojekt i hver valgperiode. I 2017 besluttede Byrådet at anvende 17,6 mio. kr. til en ny 
vejforbindelse fra [adresse] til [adresse] i Hinnerup finansieret af infrastrukturfonden. I nuværende 
valgperiode besluttede Byrådet at anvende 18,5 mio. kr. til udskiftning af bro og forlængelse af Vestre 
Ringvej i Hadsten finansieret af infrastrukturfonden. 
Der afsættes i budgetlægningen sædvanligvis beløb til særskilte projekter fx cykelstiprojekter, samt beløb 
til realisering af mindre vej- og trafiksikkerhedsprojekter.
 
INDDRAGELSE
”Forslag til Mobilitetsplan 2021-32" vil blive offentliggjort via Favrskov Kommunes hjemmeside og foreslås 
fremlagt i høring i otte uger, efter byrådsbehandlingen i juni til august 2021. Borgerinddragelse sker i 
forbindelse med høringen.
INDSTILLING
Direktøren for Teknik og Miljø indstiller til Byrådet:
1.
At ”Forslag til Mobilitetsplan 2021-32" med tilhørende miljøscreening godkendes og fremlægges i 
offentlig høring i otte uger fra juni til august 2021.
BESLUTNING
Teknik- og Miljøudvalget, 3. juni 2021:
Fraværende: Ingen
Indstilles godkendt.
Økonomiudvalget, 15. juni 2021:
Fraværende: Ingen
Indstilles godkendt.
Byråd, 22. juni 2021:
Fraværende: Ingen
For indstillingen stemte 24, mens en stemte imod. Ingen undlod at stemme. 
For stemte Yannick Friis, Iver Hansen, Vera Mathiasen, Sten Frandsen, Hans Mikkelsen, 
Paul Johansen, Ella Karlsen, Winnie Brandt, Elsebeth Andersen, Simon Kjeldsen, Sara Jørgensen 
Robin Mikkelsen, Finn Poulsen, Nicolai Johnsen, Sanne Johnsen, Patrick Mortensen, Abelone Rasmussen, Johnny Iversen, 
Ole Karlsen, Louise Jessen, Ane Frederiksen, Laust Thomsen, Stine Jeppesen, Nick Kjeldsen og 
Jimmy Vestergaard.
Imod stemte Astrid Schou
Økonomiudvalgets indstilling blev godkendt. 
Bilag
1.
Miljøscreening af Mobilitetsplan 2021-2032 (1909108)
